**201102**

**Ілияс**

***«Сонда әйел Ілияс пайғамбарға:***

***— Сіздің расында Құдайдың жіберген адамы екеніңізге, әрі шынымен аузыңыздан Жаратқан Иенің сөздерінің шыққанына енді көзім жетіп отыр! — деді.»***

***(Патшалықтар 3-ж. 17:24)***

Ахаб Ілиясты көре салысымен, оған тіл қатып: «Исраилдің басына пәле түсірген адам сен бе едің?!» — деді. (Патшалықтар 3-ж. 18:17) Замандастары оны одан да жаман лақаптармен атаған. Оның есімі Ілияс, яғни «Ягве - Тәңір» дегенді білдіреді және оның өмірі бізге оның тұрақты да, күмәнсіз сенімін көрсетеді.

Қызды өртеніп жатқан үйден құтқару үшін жоқ жерден пайда болатын батыр сияқты, Ілияс, Киелі кітапта, көктемнің бір күнінде кенеттен найзағайдай пайда болды. Бірақ құрғақ жерлерге жағымды өзгерістер әкелетін нөсерден айырмашылығы, Ілиястың патша сарайының ауласында күтпеген жерден пайда болуы, өзі қызмет ететін мәңгі тірі Жаратқан Ие, келесі бірнеше жыл бойы мен «Жаңбыр жаусын!» деп айтпайынша, елде не жаңбыр да жаумайтын, не шық та түспейтіні туралы жариялаған кезде үрей тудырды.

Содан кейін ол жоғалып кетеді және оны ешкім таба алмай қалады! Бірақ бұл оғаш адамның пайғамбарлық сөздері жүз пайыз шын болып шығады. Патшалықтардың үшінші және төртінші жазбаларында осы ұлы адам туралы және онымен байланысты ғажайыптар туралы баяндайтын бірнеше қысқа тараулар бар, соның ішінде Ілиястың өзінің қызметі аяқталғаннан кейін, кенеттен жалындаған отты аттар жегілген жалындаған отты күйме пайда болып, Ілияс сол сәтте бір құйынның ішінде көкке көтеріліп кеткені туралы жазылған.

Бүгінгі күні кең таралған қате түсінік бар. Көне өсиет жазбалары керемет, бірақ мүмкін емес сияқты болып көрінетін оқиғалармен толтырылған деген түсінік. Дегенмен, Көне өсиеттегі мұндай керемет оқиғалар тек қана таңқаларлық емес, сонымен қатар, ерекше болып саналады. Өйткені, көптеген жылдар бойы, Тәңір Иеміз, солар арқылы пұтқа табынушылардың түкке тұрғысыздығын көрсетіп, өз халқын, Исраилді, тәубеге келу мен сенімге шақырды.